REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/42-23

27. februar 2023. godine

B e o g r a d

Z A P I S N I K

18. SEDNICE ODBORA ZA USTAVNA PITANjA I ZAKONODAVSTVO ODRŽANE 24. FEBRUARA 2023. GODINE

Sednica je počela u 9.45 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Žika Bujuklić, Nenad Mitrović, Sanja Jefić Branković, Uglješa Mrdić, Sanja Lakić, Zoran Tomić, Olja Petrović, Dubravka Kralj, Ljubinko Đurković, Pavle Grbović i Milica Nikolić.

Sednici nisu prisustvovali članovi Odbora Dragan Nikolić, Vladimir Gajić, Dragan Vulić, Nebojša Cakić i Aleksandar Olenik, kao ni njihovi zamenici.

Na predlog predsednika, Odbor je jednoglasno utvrdio sledeći

**D n e v n i r e d:**

1. Razmatranje amandmana na Predlog zakona o potvrđivanju Sporazuma između Vlade Republike Srbije i Saveta ministara Bosne i Hercegovine o načinu finansiranja i izrade projektno-tehničke dokumentacije, vođenje upravnih postupaka za procenu uticaja na životnu sredinu, izdavanje lokacijskih uslova, saglasnosti i građevinske dozvole za Projekat „Hidrotehnički i bagerski radovi na uređenju kritičnog sektora za plovidbu - Ušće Drine i Save“, koji je podnela Vlada (broj 011-230/23 od 3. februara 2023. godine).

**Prva tačka dnevnog reda:** Razmatranje amandmana na Predlog zakona o potvrđivanju Sporazuma između Vlade Republike Srbije i Saveta ministara Bosne i Hercegovine o načinu finansiranja i izrade projektno-tehničke dokumentacije, vođenje upravnih postupaka za procenu uticaja na životnu sredinu, izdavanje lokacijskih uslova, saglasnosti i građevinske dozvole za Projekat „Hidrotehnički i bagerski radovi na uređenju kritičnog sektora za plovidbu - Ušće Drine i Save“, koji je podnela Vlada (broj 011-230/23 od 3. februara 2023. godine).

Odbor je, u skladu sa članom 164. Poslovnika Narodne skupštine, razmotrio amandmane na Predlog zakona o potvrđivanju sporazuma između Vlade Republike Srbije i Saveta ministara Bosne i Hercegovine o načinu finansiranja i izrade projektno-tehničke dokumentacije, vođenje upravnih postupaka za procenu uticaja na životnu sredinu, izdavanje lokacijskih uslova, saglasnosti i građevinske dozvole za projekat „Hidrotehnički i bagerski radovi na uređenju kritičnog sektora za plovidbu - Ušće Drine i Save“, koji je podnela Vlada i smatra da su u skladu sa Ustavom i pravnim sistemom Republike Srbije sledeći amandmani:

- na naziv Predloga zakona, koji su zajedno podneli narodni poslanici Marina Lipovac Tanasković i Đorđe Stanković;

- na član 1. koji su zajedno podneli narodni poslanici Marina Lipovac Tanasković i Đorđe Stanković.

Odbor je odluku doneo jednoglasno.

Sednica je završena u 9.50 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević